Hiina päritolu USA arhitekt Ieoh Ming Pei suri 102-aastasena, teatas neljapäeval ajaleht New York Times.
Pei oli üks tuntumaid 20. sajandi arhitekte. Ta sündis rikka pankuri peres Hiinas ning kasvas üles ja käis koolis Shanghais ja Hongkongis. 1935. aastal läks ta Ühendriikidesse arhitektuuri õppima. Pei sai USA kodakondsuse 1954. aastal.
Pei tööde hulka kuuluvad teiste seas püramiid Louvre´i õuel, Hiina keskpanga pilvelõhkuja Hongkongis, kunstimuuseum Ateenas, Dallase linnahall, John F. Kennedy nime kandev raamatukogu Bostonis, kunstimuuseum Dohas ja paljud teised rajatised.